**Az oxigéntartalmú szerves vegyületek**

1. **Az etanolra vonatkozó állítások közül melyik *hamis*?**
	1. 70%-os oldatát fertőtlenítésre használják.
	2. Gabonafélékből is előállítható.
	3. Benzinnel elegyedik.
	4. Vizes oldata savas kémhatású.
	5. Glükózból szeszes erjedéssel keletkezik.
2. **Melyik az etanol konstitúciós izomerje?**
	1. Az ecetsav.
	2. A dimetil-éter.
	3. A dietil-éter.
	4. Az etil-acetát.
	5. Az acetaldehid.
3. **Az etil-alkohol konstitúciós izomerje…**
	1. a dimetil-éter.
	2. a metil-formiát.
	3. az acetaldehid.
	4. az acetamid.
	5. az ecetsav.
4. **Melyik állítás *nem igaz* a metanollal kapcsolatban?**
	1. Köznapi neve faszesz.
	2. Az elemi nátrium hidrogéngázt szabadít fel belőle.
	3. Egyértékű alkohol.
	4. Vízzel való elegyedése során lúgos kémhatású oldat keletkezik.
	5. Erősen mérgező anyag.
5. **A glikol tudományos neve**
	1. 1,2-dihidroxietán
	2. etán-1,2-diol
	3. borszesz
	4. propán-1,2,3-triol
	5. *izo*propil-alkohol
6. **Melyik állítás *nem igaz* a fenollal kapcsolatban?**
	1. Standard állapotban szilárd anyag.
	2. Vízben korlátozottan oldódik.
	3. Vizes oldata enyhén savas kémhatású.
	4. A műanyaggyártás egyik alapanyaga.
	5. Molekulájában a benzolgyűrűhöz két hidroxilcsoport kapcsolódik.
7. **Melyik megállapítás *nem igaz* közönséges körülmények (25 °C, standard légköri nyomás) között a formaldehidre?**
	1. Tudományos neve metanal.
	2. Színtelen, szúrós szagú folyadék.
	3. Vizes oldatát tetemek tartósítására használják.
	4. Vizes oldata ammóniás ezüst-nitrát-oldatból fémezüstöt választ le.
	5. Dipólusmolekulájú vegyület.
8. **Melyik állítás *nem igaz* a formaldehidre?**
	1. Szobahőmérsékleten gáz-halmazállapotú.
	2. Sejtméreg.
	3. Jól oldódik vízben.
	4. Etanol enyhe oxidációjával előállítható.
	5. Pozitív ezüsttükörpróbát ad.
9. **Az aceton**
	1. hidroxilcsoportot tartalmaz.
	2. alkohollá redukálható.
	3. nem oldódik vízben.
	4. tartósítószer.
	5. adja az ezüsttükörpróbát.
10. **Melyik vegyület enyhe oxidációja eredményez ketont?**
	1. Glikol
	2. Propánsav
	3. Propán-2-ol
	4. Etanol
	5. Propanal
11. **Az ecetsav…**
	1. tudományos neve metánsav.
	2. az erős savak közé tartozik.
	3. etanollal alkotott észtere az etil-acetát.
	4. formaldehid oxidációjával állítható elő.
	5. szilárd halmazában fellépő legerősebb másodrendű kötés a dipólus-dipólus kölcsönhatás.
12. **Melyik állítás *hibás* az ecetsavval kapcsolatban?**
	1. Etil-alkohollal étert képez.
	2. Szódabikarbónával gázfejlődés közben reagál.
	3. Telített, egyértékű karbonsav.
	4. Molekulája hidrogénkötés kialakítására képes.
	5. Nátrium-hidroxid-oldattal közömbösíthető.
13. **Melyik az etil-acetát konstitúciós izomerje?**
	1. etil-alkohol
	2. butánsav
	3. propánsav
	4. dietil-éter
	5. butanon
14. **Vizes oldata semleges kémhatású:**
	1. hangyasav
	2. ecetsav
	3. etanol
	4. oxálsav
	5. fenol
15. **Melyik egyenlet jelöl olyan kémiai reakciót, amelyben szerves vegyület oxidálódik?**
	1. CH3CH2OH + Na →
	2. 2 CH3CH2OH $→$
	3. CH3CH2OH + CuO →
	4. CH3COOH + CaCO3 →
	5. CH3COOH + CaO →
16. **Az alábbi konstitúciós képlet egy olyan anyag molekuláját mutatja, amely áttörést hozhat a koronavírus okozta megbetegedés kezelésében. Milyen funkciós csoport *nincs* a molekulában?**
	1. oxocsoport
	2. hidroxilcsoport
	3. étercsoport
	4. karboxilcsoport
	5. észtercsoport